Arendal rutebilstasjon

Arendal rutebilstasjon ble innviet i 1962 på Sanden, det gjenfylte havneområdet midt i Arendal sentrum innerst i Kittelsbukt, langs Peder Thomassens gate. Den gamle rutebilstasjonen i Kirkegaten var sprengt allerede tidllig på 1950-tallet. Den nye rutebilstasjonen hadde 29 regionale busslinjer og hadde 220 daglige avganger. Den nye stasjonen ga plass til venterom og moderne servicefasiliteter. En kiosk der publikum kunne få kjøpt pølser, brus og is helt til midnatt var det også på Arendals rutebilstasjon. 

Rutebilstasjonen ble landskjent gjennom humorserien Lille Lørdag med Bård Tufte Johansen og Harald Eia på 1990-tallet. 

I 2002 ble rutebilstasjonen jevnet med jorden for å gi plass til Arendal rådhus og kulturhus.

Drift
Selskapet Rutebilstasjonen A/S ble stiftet i 1961 av de lokale rutebilselskapene som trafikkerte stasjonen og hadde i oppgave å drifte rutebilekspedisjon.

Arkivet
Arkivet etter Rutebilstasjonen A/S befinner seg på Aust-Agder museum og arkiv i Arendal og består av selskapets møtebøker.

 Referanser 

Eksterne lenker


Kategori:Busstasjoner i Norge
Kategori:Byggverk i Arendal
Kategori:Arendals historie
Kategori:Byggverk fullført i 1962
Kategori:Byggverk revet i 2002
Kategori:Kollektivtransport i Agder
Kategori:Privatarkiv fra Aust-Agder
Kategori:Arkiv oppbevart ved KUBEN
Kategori:Aust-Agders samferdselshistorie
Kategori:Transportbyggverk i Agder
Kategori:Tidligere byggverk i Agder